wannaphong/clean_thaiwikipedia huggingface dataset:
# นิวัฒน์ ศรีสวัสดิ์
นิวัฒน์ ศรีสวัสดิ์  (19 สิงหาคม พ.ศ. 2490 – 19 เมษายน พ.ศ. 2568) เป็นอดีตนักฟุตบอลชาวไทย เคยเป็นผู้ทำประตูให้ทีมฟุตบอลทีมชาติไทยมากที่สุดกับจำนวน 55 ประตู และเนื่องจากในขณะนั้นสนามเหย้าของทีมชาติไทยคือสนามศุภชลาศัย ทำให้เขาได้รับฉายาว่า สิงห์สนามศุภ6 รอบของ ‘สิงห์สนามศุภ’ นิวัฒน์ ศรีสวัสดิ์ ตำนานที่ยังมีความสุขกับฟุตบอล

 ประวัติ 
นิวัฒน์ ศรีสวัสดิ์ เกิดเมื่อวันที่ 19 สิงหาคม พ.ศ. 2490 ที่ตำบลบ้านกร่าง อำเภอเมืองพิษณุโลก จังหวัดพิษณุโลก เริ่มเล่นฟุตบอลมาตั้งแต่ระดับชั้นประถมศึกษา ในตำแหน่งผู้รักษาประตูของโรงเรียนจ่าการบุญ ภายหลังเปลี่ยนมาเล่นเป็นศูษย์หน้าตอนเข้าโรงเรียนพิษณุโลกพิทยาคม จนทำให้พาทีมครองแชมป์รุ่นจิ๋วของจังหวัดได้ 3 ปีซ้อน กระทั่งปี พ.ศ. 2507 ซึ่งขณะนั้นอายุได้ 17 ปี ได้เข้ามาศึกษาต่อในกรุงเทพฯ และศึกษาที่โรงเรียนพลานามัย ซึ่งต่อมาได้เปลี่ยนสถานะเป็นสถาบันการพลศึกษาและมหาวิทยาลัยการกีฬาแห่งชาติในที่สุด นิวัฒน์ลงเล่นในรายการฟุตบอลระดับอุดมศึกษา ปีถัดมา พ.ศ. 2508 ทางวิทยาลัยพลศึกษางดส่งทีมเข้าแข่งขัน นิวัฒน์จึงย้ายไปเล่นให้กับทีมของโรงเรียนปานะพันธุ์ สถาบันลูกหนังอันเลื่องชื่อแห่งวงการขาสั้นในเมืองไทย และสร้างชื่อเสียงเป็นที่รู้จักในวงการลูกหนังขาสั้น ก่อนจะเล่นให้กับสโมสรราชวิถี รุ่นเดียวกับ อำนาจ เฉลิมชวลิต, พิทักษ์ ศิลป์ประสิทธิ์, สิทธิพร ผ่องศรี, ปรีชา กิจบุญ ฯลฯ โดยมี สำเริง ไชยยงค์ เป็นหัวหน้าผู้ฝึกสอน ต่อมาได้ย้ายเข้าสโมสรการท่าเรือไทย เขามีครูสอนฟุตบอลคือ  นายเดือน ดารา หรือเหงียน วัน ดึ๊ก อดีตนักฟุตบอลทีมชาติเวียดนามใต้ก่อนโอนสัญชาติเป็นไทย (บิดาของดาวยศ ดารา อดีตนักฟุตบอลทีมชาติไทยเช่นกัน) และอาจารย์สำเริง ไชยยงค์ ปรมาจารย์ลูกหนัง 

ทีมชาติไทย
นิวัฒน์ เล่นให้ฟุตบอลทีมชาติไทยเป็นครั้งแรกในการแข่งขันฟุตบอลเอเชียเยาวชนที่ประเทศฟิลิปปินส์ เมื่อ พ.ศ. 2509 และได้รับรางวัลอันดับที่ 3 นอกจากนี้ยังเป็นเป็นหนึ่งในนักฟุตบอลตัวหลักของทีมชาติไทยที่เข้าไปเล่นฟุตบอลในโอลิมปิกฤดูร้อน 1968 รอบสุดท้าย ที่ประเทศเม็กซิโก“สิงห์สนามศุภฯ” นิวัฒน์ ศรีสวัสดิ์ นอกจากนี้ยังได้รับชนะเลิศการแข่งขันฟุตบอลชิงถ้วยพระราชทานคิงส์คัพ ครั้งที่ 12 และเป็นผู้รับถ้วยในฐานะกัปตันทีมชาติ โดยเขาเล่นให้กับทีมชาติไทยระหว่างปี พ.ศ. 2509 - พ.ศ. 2522

 เสียชีวิต 
นิวัฒน์ เสียชีวิตเมื่อวันที่ 19 เมษายน พ.ศ. 2568

 เกียรติประวัติ 
 ทีมชาติไทย 
 ฟุตบอลชิงถ้วยพระราชทานคิงส์คัพ ครั้งที่ 12 ปี พ.ศ. 2522 : ชนะเลิศ
# ศิลปะสเปน
หมวดหมู่:ประเทศสเปน
ศิลปะในประเทศสเปนมีประวัติยาวนานนับแต่ยุคก่อนประวัติศาสตร์ โดยมนุษย์กลุ่มดังกล่าวอาศัยอยู่ที่คาบสมุทรสเปน และในเวลาต่อมา อิทธิพลจากชาวฟินิเชีย-พิวนิก ชาวกรีก ชาวโรมัน และชนเผ่าเจอร์แมนิกโดยส่วนมากเป็นชาววิซิกอท และจักรวรรดิไบแซนไทน์ ก็ได้ส่งอิทธิพลต่อศิลปะสเปนในช่วงยุคกลางและต่อเนื่องมาถึงปัจจุบัน
 
ในสเปนยุคโบราณ หรือที่รู้จักกันในชื่อฮิสปาเนียนั้น ความร่ำรวยของวัฒนธรรมทางตะวันออก (ซึ่งได้รับอิทธิพลจากชาวตาร์ตาร์และชาวไอบีเรีย) และวัฒนธรรมทางเหนือ (ซึ่งได้รับอิทธิพลจากชาวเคลต์ทางเหนือขึ้นไป) เป็นสองปัจจัยหลักที่ทำให้เกิดความลึกซึ้งทางศิลปะในคาบสมุทรไอบีเรีย ชาวฟินิเชียและชาวพิวนิก และการมาถึงของชาวกรีก ก็ได้ส่งอิทธิพลอย่างเห็นได้ชัดแก่อิเบเรียในเวลาต่อมาเช่นกัน
 
ความร่ำรวยทางวัฒนธรรมของสเปนได้ถึงจุดสูงสุดในช่วงศตวรรษทองของสเปน (ระหว่างช่วงคริสต์ศตวรรษที่ 16 ถึงคริสต์ศตวรรษที่ 17) โดยเน้นที่ตัวบุคคลในภาพเขียน เช่น งานของดิเอโก เบลัซเกซ, เอลเกรโก ในงานวรรณกรรม ฟรันซิสโก เด เกเบโด, ลุยส์ เด กองโกรา ฯลฯ ความร่ำรวยทางวัฒนธรรมซึ่งหลั่งไหลออกมายังภาพเขียน ประติมากรรมและสถาปัตยกรรมนี้นอกเหนือจากจะพบได้ตามจัตุรัสและถนนหนทางในเมืองต่าง ๆ ของสเปนแล้ว ยังเป็นผลที่เกิดขึ้นอย่างแน่นอนจากการอยู่ร่วมกันระหว่างชาวสเปนคริสต์ (ลูกหลานชาววิซิกอท) กับชาวมุสลิม ซึ่งได้ให้ความร่ำรวยทางศิลปะแก่สเปนเป็นอย่างมากในช่วงศตวรรษที่เข้ามามีอำนาจในสเปน
# เหตุเครื่องบินชนกันที่ท่าอากาศยานมาดริด-บาราฆัส พ.ศ. 2549
อุบัติเหตุเครื่องบินการบินไทยเฉี่ยวชนกับเครื่องบินแอร์ฟรานซ์ที่มาดริด พ.ศ. 2549 เกิดขึ้นที่ท่าอากาศยานนานาชาติมาดริดบาราคัส (Madrid Barajas International airport) กรุงมาดริด, ประเทศสเปน เมื่อวันที่ 15 กรกฎาคม พ.ศ. 2549 เวลา 11.30 น. ตามเวลาในประเทศสเปน ขณะเกิดเหตุกัปตัน อายุ 58 ปี นักบินผู้ช่วยอายุ 34 ปี THAI clarifies incident concerning flgiht TG 943 routed Madrid —Rome Thais Press Release 17 Jul 2006 	report A-040/2006 TG943 เมื่อเครื่องบินโบอิง 747-400 ของการบินไทย หมายเลขทะเบียน HS-TGY เที่ยวบินที่ TG-943 ซึ่งมีผู้โดยสาร 310 คน ลูกเรือ 20 คน เส้นทางมาดริด-โรมขณะกำลังวิ่งอยู่บนทางวิ่งเพื่อเคลื่อนไปยังรันเวย์เพื่อทำการบินขึ้นปลายทาง ท่าอากาศยานเลโอนาร์โด ดา วินชี-ฟีอูมีชีโน เมืองโรม ประเทศอิตาลีนั้น ส่วนปลายปีกด้านขวาของเครื่องบิน HS-TGY ได้เฉี่ยวชนกับส่วนหางของเครื่องบิน Embraer ERJ-135TG943ของสายการบินแอร์ฟรานซ์ ที่จอดอยู่ โดยมี กัปตัน (ขณะเกิดเหตุอายุ 42 ปี) ผู้ช่วยนักบินและพนักงานต้อนรับบนเครื่องบินอยู่บนเครื่องรวม 3 คนทำให้ส่วนหางของเครื่อง ERJ-135 และปลายปีกของ 747-400 เสียหาย Thai 747 slices tailfin off Air France ERJ-135 ต้องจอดซ่อมที่มาดริดนาน 1 วันและทำการบินกลับตามปกติ โดยออกเดินทางไปโรมวันที่ 16 กรกฎาคม พ.ศ. 2549 มาถึงที่ท่าอากาศยานดอนเมือง, กรุงเทพมหานคร, ประเทศไทย วันที่ 17 กรกฎาคม พ.ศ. 2549 ในเวลา 06.45 ทำการซ่อมที่โรงซ่อมเครื่องบิน ท่าอากาศยานดอนเมือง อุบัติเหตุครั้งนี้ไม่มีผู้ได้รับบาดเจ็บหรือเสียชีวิต
# ค่ายมรณะ
ค่ายมรณะ  สร้างโดยนาซีเยอรมนีระหว่างสงครามโลกครั้งที่สองเพื่อเป็นสถานที่สำหรับสังหารผู้คนเป็นจำนวนล้าน (โดยเฉพาะชาวยิว) อย่างมีระบบ

การพันธุฆาตชาวยิวเป็น “วิธีแก้ปัญหาสุดท้ายของปัญหาชาวยิว” (Die Endlösung der Judenfrage) ของอดอล์ฟ ฮิตเลอร์"Die Endlösung der Judenfrage" - Adolf Hitler (In English, "The final solution of the Jewish question). Furet, François. Unanswered Questions: Nazi Germany and the Genocide of the Jews. Schocken Books (1989), p. 182; ISBN 0805240519 ความพยายามของนาซีในการกำจัดชาวยิวทั้งหมดมาเรียกรวมกันว่า “การฆ่าล้างเผ่าพันธุ์” หรือ “The Holocaust”Doris Bergen,Germany and the Camp System, part of Auschwitz: Inside the Nazi State, Community Teledvision of Southern California, 2004-2005.

 ที่มา 
ในปี ค.ศ. 1942 ตำรวจที่ตำบลลูบินโอดีโล โกลบ็อกนิก (Odilo Globocnik) ก็สร้างค่ายมรณะแรกขึ้นตามคำสั่งของไฮน์ริช ฮิมม์เลอร์ตามการปฏิบัติการรีนฮาร์ด(Aktion Reinhard) ซึ่งเป็นการปฏิบัติการที่มีจุดมุ่งหมายในการกำจัดชาวยิวจากแผ่นดินเยอรมัน ในระยะแรกร่างของผู้ถูกสังหารก็ถูกฝังในหลุมศพนิรนาม (mass grave) แต่ต่อมาก็เปลี่ยนไปใช้การเผา นักโทษส่วนใหญ่ที่ถูกนำมายังค่ายมรณะเบวเชตซ์, เทรบลิงคา และโซบีบอร์มีโอกาสที่จะมีชีวิตรอดอยู่ไม่เกินสองสามชั่วโมงเมื่อมาถึงค่าย

ค่ายมรณะแรกอยู่ภายใต้การบังคับบัญชาโดยตรงโดยโอดีโล โกลบ็อกนิก ไม่ใช่องค์การบริหารค่ายกักกันแห่งหน่วยเอ็สเอ็ส (SS-Totenkopfverbände) ที่บริหารค่ายกักกัน เช่น ค่ายกักกันดาเคา (Dachau concentration camp) หรือ ค่ายกักกันราเฟนสบรึค (Ravensbrück concentration camp)
# คาบสมุทรชิเรโตโกะ
thumb|240px|ภาพถ่ายดาวเทียมของคาบสมุทรชิเรโตโกะ

คาบสมุทรชิเรโตโกะ  อยู่ที่ด้านตะวันออกสุดของเกาะฮกไกโด ญี่ปุ่น ยื่นออกไปในทะเลโอค็อตสค์ มีช่องแคบเนมูโระกั้นระหว่างคาบสมุทรกับเกาะคูนาชีร์ของรัสเซีย ชื่อชิเรโตโกะมีที่มาจากคำในภาษาไอนุคำว่า sir etok หมายถึง "จุดสุดขอบแผ่นดิน" หรือ "จุดที่แผ่นดินยื่นออกไป" บนคาบสมุทรเป็นที่ตั้งของเมืองราอูซุและชาริ

เมื่อวันที่ 14 กรกฎาคม พ.ศ. 2548 ในการประชุมคณะกรรมมรดกโลกที่จัดขึ้นที่สาธารณรัฐแอฟริกาใต้ คณะกรรมการได้ประกาศให้คาบสมุทรชิเรโตโกะเป็นมรดกโลก ภายใต้ชื่อ ชิเรโตโกะ และได้รับการขึ้นทะเบียนอย่างเป็นทางการในวันที่ 17 กรกฎาคม ด้วยลักษณะพิเศษของคาบสมุทรแห่งนี้ที่เป็นจุดที่อยู่ทิศใต้สุดในซีกโลกเหนือที่ทะเลจะจับตัวเป็นน้ำแข็งได้โดยปกติ

 ภูมิศาสตร์ 

บนคาบสมุทรมีกลุ่มภูเขาไฟเรียงตัวตลอดแนวตั้งแต่แหลมชิเรโตโกะที่ปลายสุดของคาบสมุทร ตัวอย่างเช่น ภูเขาชิเรโตโกะ ภูเขาอูนาเบ็ตสึ และภูเขาอิโอ เขตภูเขาไฟนี้มีอนเซ็งอยู่มากมาย อย่างเช่น เซเซกิอนเซ็ง และอิวาโอเบ็ตสึอนเซ็ง เป็นต้น ความหลากหลายของอนเซ็งทำให้คาบสมุทรแห่งนี้เป็นแหล่งท่องเที่ยวที่มีชื่อเสียง

 พรรณพืชและสัตว์ประจำถิ่น 

คาบสมุทรชิเรโตโกะเป็นถิ่นของพืชพวกสนและพืชใบกว้างหลายชนิด อย่างเช่น Quercus mongolica สัตว์ที่อาศัยอยู่ในบริเวณนี้ได้แก่ Red Foxes, Amur brown bears,  Sika Deer ที่พบได้มากคือ Sea eagle และตามชายฝั่งจะมีแมวน้ำและ cetaceans

 Conservation efforts 

ใน พ.ศ. 2507 (1964) พื้นที่ส่วนใหญ่ของคาบสมุทรได้รับการประกาศให้เป็นอุทยานแห่งชาติชิเรโตโกะ เพื่ออนุรักษ์สัตว์ป่าและความงดงามของธรรมชาติอันบริสุทธิ์ในคาบสมุทร นับแต่นั้นบริเวณอุทยานจะมีกฎที่เข้มงวดเพื่ออนุรักษ์ธรรมชาติ และไม่อนุญาตให้เข้าภายในอุทยาน
# ค่ายมรณะแบวแชตส์
ค่ายมรณะแบวแชตส์  เป็นค่ายมรณะแรกที่สร้างขึ้นโดยนาซีเยอรมนีระหว่างสงครามโลกครั้งที่สองเพื่อสนองจุดประสงค์ของการปฏิบัติการไรน์ฮาร์ท  ซึ่งเป็นการปฏิบัติการที่มีจุดมุ่งหมายในการกำจัดชาวยิวจากแผ่นดินเยอรมัน ค่ายมรณะแบวแชตส์เปิดทำการในปี ค.ศ. 1942 ตัวค่ายตั้งอยู่ในบริเวณยึดครองโปแลนด์ราวครึ่งไมล์จากสถานีรถไฟแบวแชตส์

ประชากรชาวยิวอย่างน้อย 434,500 คนถูกสังหารที่ค่ายมรณะแบวแชตส์ รวมทั้งชาวโปแลนด์และชาวโรมานีอีกไม่ทราบจำนวน"Belzec", USHMM. Accessed 5 February 2008. เท่าที่ทราบมีชาวยิวสองคนเท่านั้นที่รอดชีวิตมาได้จากค่ายมรณะนี้ คือ รูดอล์ฟ เรเดอร์ และไคม์ เฮิร์สมัน การที่มีผู้รอดชีวิตเพียงจำนวนจำกัดอาจจะทำให้ไม่เป็นที่ทราบรายละเอียดเกี่ยวกับค่ายนี้มากนักแม้ว่าจะมีผู้ถูกสังหารไปเป็นจำนวนมาก
# แดรคูล มิฮอว์ค
แดรคูล มิฮอว์ค (Dracule Mihawk) หรือ จูราคิล มิฮอร์ค (Juracule Mihawk)เป็นอดีตเจ็ดเทพโจรสลัดและเขาขึ้นชื่อว่าเป็นนักดาบที่เก่งที่สุดในโลก

 ลักษณะภายนอก 
มิฮอว์คได้ฉายา ชายตาเหยี่ยว จากลักษณะของดวงตาและแววตา แต่งกายด้วยชุดหรูหรา คล้ายนักดาบสเปนในยุคกลาง

และสร้อยคอไม้กางเขน(เป็นมีดเล่มเล็ก) ดาบที่ใช้เป็นดาบกางเขนสีดำ 1ใน12ดาบที่แข็งแกร่งที่สุดในโลก เขาได้รับการยอมรับว่ามีฝีมือดาบดีที่สุดในโลก  สูสีกับโจรสลัดผมแดง แชงคูส (ปัจจุบันเขาไม่นับแชงคูสเป็นคู่แข่งเพราะอีกฝ่ายเสียแขนไปหนึ่งข้าง) เป็นคนที่สองที่เอาชนะโรโรโนอา โซโร ด้วยมีดสั้นเพียงเล่มเดียวได้ และกลายเป็นจุดมุ่งหมายเพียงหนึ่งเดียวของโซโลไป มิฮอว์คมักเดินทางคนเดียวด้วยเรือลำเล็ก บนเรือมีเทียนไขที่จุดไฟสีเขียวไว้แทนตะเกียงในการเดินทาง

 ค่าหัว 
 3,590,000,000 เบรี

 ความสัมพันธ์ 
คู่ปรับของ แชงคูส ผมแดง ซึ่งปัจจุบันเป็น1ใน 4 จักรพรรดิของนิวเวิลด์ และเป็นอาจารย์ของโรโรโนอา โซโร ในช่วงเวลาสองปีก่อนช่วงข้ามเวลา(Time skip)

 พลังและความสามารถ 
มิฮอว์คชายตาเหยี่ยว มีชื่อเสียงในฐานะ 1ใน 7เทพโจรสลัด และดาบของเขาเป็นดาบที่แข็งแกร่งที่สุดในโลก ดาบโคคุโตะ โยรุ (The Black Blade Night) ซึ่งเป็นหนึ่งใน 12 สุดยอดแห่งดาบ   ดาบอันดับหนึ่ง 
เป็นการแสดงพลังให้เห็นถึงความกว้างใหญ่และน่ากลัวของโลกแห่งโจรสลัดวันพีชนอกจากความสามารถในเพลงดาบและกระแสครื่นแห่งดาบที่ร้ายกาจ มิฮอว์คยังเป็นมีความสามารถที่น่าทึ่งในการเดินเรือด้วยโลงไม้ขนาดเล็กและเทียนเพียงเล่มเดียวผ่านทั้งทะเลน้อยใหญ่รวมทั้งแกรนไลน์ที่มีคลื่นมหาสมุทรที่
น่ากลัวและจ้าวแห่งท้องทะเลคุมพื้นที่อยู่มาได้อย่างง่ายดาย และมิฮอว์คยังมีเพลงดาบที่ร้ายกาจมากนับได้ว่าเป็นคนอันตรายเลยทีเดียว.

 แหล่งข้อมูลอื่น 
 One Piece Encyclopedia
# ค่ายกักกันเอาช์วิทซ์
ค่ายกักกันเอาช์วิทซ์  หรือ ค่ายกักกันเอาช์วิทซ์-เบียร์เคอเนา  เป็นค่ายกักกันและค่ายมรณะที่ใหญ่ที่สุดในบรรดาค่ายกักกันของนาซีเยอรมนีที่ใช้การระหว่างสงครามโลกครั้งที่สอง

ชื่อค่ายมาจากเมือง "ออชฟีแยญชิม" (Oświęcim) โดยหลังจากการบุกครองโปแลนด์ ในเดือนกันยายน ค.ศ. 1939 ออชฟีแยญชิมของโปแลนด์ถูกผนวกเข้าเป็นส่วนหนึ่งของนาซีเยอรมนีและเปลี่ยนชื่อเป็นเอาช์วิทซ์ (Auschwitz) ซึ่งเป็นชื่อในภาษาเยอรมันUp to then, there had been no special significance attached to the name; for example, "Duke of Auschwitz" was for centuries one of the minor titles held by the Habsburg Emperors, which at the time was completly innocuous and unimportant. ส่วนเบียร์เคอเนา (Birkenau) เป็นชื่อในภาษาเยอรมันที่แผลงมาจาก "บแชชิงกา" (Brzezinka, ต้นเบิร์ช) ซึ่งเป็นชื่อหมู่บ้านเล็ก ๆ ที่อยู่ห่างไปไม่ไกลนักที่ต่อมาถูกเยอรมนีทำลายเกือบทั้งหมด

รูด็อล์ฟ เฮิส ผู้บัญชาการของค่าย ให้การในการพิจารณาคดีเนือร์นแบร์คว่าประชากรถึงราว 3 ล้านคนเสียชีวิตที่ค่ายกักกันเอาช์วิทซ์ แต่พิพิธภัณฑ์แห่งรัฐเอาช์วิทซ์-เบียร์เคอเนาปรับตัวเลขเป็น 1.1 ล้านคนBrian Harmon, John Drobnicki, Historical sources and the Auschwitz death toll estimates , The Nizkor ProjectPiper, Franciszek & Meyer, Fritjof. "Die Zahl der Opfer von Auschwitz. Neue Erkentnisse durch neue Archivfunde" , Osteuropa, 52, Jg., 5/2002, pp. 631-641, (review article). ประมาณร้อยละ 90 ของผู้ถูกสังหารเป็นชาวยิวจากเกือบทุกประเทศในยุโรปPiper, Franciszek Piper. "The Number of Victims" in Gutman, Yisrael & Berenbaum, Michael. Anatomy of the Auschwitz Death Camp, Indiana University Press, 1994; this edition 1998, p. 62. ผู้ประสบชะตากรรมเกือบทั้งหมดถูกสังหารในห้องรมแก๊สโดยใช้แก๊สซือโคลน เบ การเสียชีวิตอื่นมาจากความอดอยาก การบังคับใช้แรงงาน การขาดการดูแลทางสุขภาพ การถูกประหารชีวิตรายคน และ "การทดลองทางแพทย์"ตลอดระยะเวลามีการฆ่าทดลองชาวยิวเป็นจำนวนมาก

ในปี ค.ศ. 1947 เพื่อเป็นการระลึกถึงผู้เสียชีวิต โปแลนด์ก็ก่อตั้งพิพิธภัณฑ์ ณ ที่ตั้งของค่ายกักกันของสองค่าย วันปลดปล่อยค่ายกักกันเมื่อวันที่ 27 มกราคม ค.ศ. 1945 โดยกองทัพโซเวียต เป็นวันที่ระลึกของวันรำลึกฮอโลคอสต์ระหว่างประเทศ (International Holocaust Remembrance Day) ใน ค.ศ. 1979 ยูเนสโกยกให้เป็นแหล่งมรดกโลก
# ดาราแห่งดาวิด
ดาราแห่งดาวิด  เป็นที่ยอมรับกันโดยทั่วไปว่าเป็นอัตลักษณ์ของชาวยิว (Jewish identity) และศาสนายูดาห์

สัญลักษณ์นี้มีชื่อมาจากดาวิด พระมหากษัตริย์แห่งราชอาณาจักรอิสราเอล การใช้เป็นสัญลักษณ์ของกลุ่มชนครั้งแรกเริ่มขึ้นในสมัยกลาง ที่รวมทั้งสัญลักษณ์ที่เก่ากว่านั้นที่รวมทั้งคันประทีป (Menorah) ดาราแห่งดาวิดเป็นสามเหลี่ยมไขว้ที่เป็นรูปดาวหกเหลี่ยม

ในปี ค.ศ. 1948 เมื่อมีการก่อตั้งประเทศอิสราเอลขึ้นดาราแห่งดาวิดบนธงชาติอิสราเอลก็กลายเป็นสัญลักษณ์ของอิสราเอล และมามีความสัมพันธ์กับขบวนการไซออนิสต์ด้วย
# ชวาหะร์ลาล เนห์รู
ชวาหะร์ลาล เนห์รู (; 14 พฤศจิกายน ค.ศ. 1889 – 27 พฤษภาคม ค.ศ. 1964) รัฐบุรุษของอินเดีย และประธานมนตรีคนแรก หลังได้รับเอกราชจากอังกฤษ ดำรงตำแหน่งเป็นเวลา 17 ปี ตั้งแต่ ค.ศ. 1947 จนกระทั่งถึงแก่อสัญกรรมในตำแหน่งเมื่อ ค.ศ. 1964

ชวาหะร์ลาล เนห์รู เป็นผู้ใกล้ชิด และร่วมเรียกร้องเอกราชให้กับอินเดียร่วมกับมหาตมา คานธี และมักมีบทบาทโดดเด่นขึ้นจนได้รับสืบทอดเป็นทายาททางการเมือง โดยรับตำแหน่งประธานพรรคคองเกรสอินเดียสืบต่อจากคานธี

ในปี ค.ศ. 1955 เนห์รู เป็นบุคคลหลักที่ร่วมก่อตั้งขบวนการไม่ฝักใฝ่ฝ่ายใด (Non-Aligned Movement - NAM) กลุ่มประเทศไม่ฝักใฝ่ฝ่ายใด

ชวาหะร์ลาล เนห์รู สมรสกับนางกมลา คาอุล มีบุตรสาวคนเดียวคือ อินทิรา เนห์รู มีหลานชายชื่อ ราชีพ คานธี บุคคลทั้งสามล้วนเป็นประธานมนตรีของอินเดีย
# วรวุธ ศรีมะฆะ
วรวุธ ศรีมะฆะ  เป็นอดีตนักฟุตบอลชาวไทยในตำแหน่งกองหน้า และเป็นผู้ฝึกสอนกีฬาฟุตบอลชาวไทย ปัจจุบันเป็นที่ปรีกษาสโมสร และ หัวหน้าผู้ฝีกสอนให้กับ ราชบุรี เอฟซีในไทยลีก 

วรวุฒิทำประตูในนามทีมชาติไทยไปทั้งสิ้น 29 ประตู และเขาเป็นหัวหน้าผู้ฝึกสอนที่พาทีมชาติไทย ยู-23 คว้าแชมป์ซีเกมส์ 2017 โดยเขาเรียนจบโค้ชโปรไลเซนส์ของสมาพันธ์ฟุตบอลแห่งเอเชีย

 เกียรติประวัติ 
 ทีมชาติ 
 ซีเกมส์ ไฟล์:Med 1.png ชนะเลิศ; 1995, 1997, 1999 / ไฟล์:Med 2.png รองชนะเลิศ; 1991
 อาเซียนฟุตบอลแชมเปียนชิพ 16px ชนะเลิศ; 1996, 2000, 2002
 เอเชียนเกมส์ อันดับที่ 4; 1998
 คิงส์คัพ 16px ชนะเลิศ; 1994, 2000 

 สโมสร 
ธนาคารกสิกรไทย
 เอเอฟซีแชมเปียนส์ลีก 16px ชนะเลิศ; 1994, 1995
 ไทยพรีเมียร์ลีก 16px ชนะเลิศ; 1991, 1992, 1993, 1995
 ควีนส์คัพ 16px ชนะเลิศ; 1994, 1995
 อัฟโรเอเชียน คลับ แชมเปียนส์ชิพ 16px ชนะเลิศ; 1994

บีอีซี เทโรศาสน
 เอเอฟซีแชมเปียนส์ลีก รองชนะเลิศ; 2002
 ไทยพรีเมียร์ลีก 16px ชนะเลิศ; 2000, 2001

ชลบุรี เอฟซี
 ไทยพรีเมียร์ลีก 16px ชนะเลิศ; 2007

 รางวัลส่วนตัว 
 ดาวซัลโวไทยลีกประจำฤดูกาล ; 1997, 2001-02
 ผู้ยิงแฮตทริกได้ในนัดชิงชนะเลิศอาเซียนฟุตบอลแชมเปียนชิพ 2000

 การทำประตูในทีมชาติชุดใหญ่ 
 #  วันที่  สนาม  คู่แข่ง  คะแนน  ผลการแข่งขัน  รายการแข่งขัน1.  4 กรกฎาคม 2539  กรุงเทพ, ไทย    8-0  ชนะ  เอเชียนคัพ 1996 รอบคัดเลือก2.  9 กันยายน 2539  สิงคโปร์    6-0  ชนะ  ไทเกอร์คัพ 19963.  9 กันยายน 2539  สิงคโปร์     6-0  ชนะ  ไทเกอร์คัพ 19964.  13 กันยายน 2539  สิงคโปร์     4-2  ชนะ  ไทเกอร์คัพ 19965.  5 ตุลาคม 2540  จาการ์ตา, อินโดนีเซีย     2-1  ชนะ  ซีเกมส์ 19976.  7 ตุลาคม 2540  จาการ์ตา, อินโดนีเซีย    6-0  ชนะ  ซีเกมส์ 19977.  27 สิงหาคม 2541  นครโฮจิมินห์, เวียดนาม     1-1  เสมอ  ไทเกอร์คัพ 19988.  29 สิงหาคม 2541  นครโฮจิมินห์, เวียดนาม    3-1  ชนะ  ไทเกอร์คัพ 19989.  5 กันยายน 2541  นครโฮจิมินห์, เวียดนาม    4-5 (ลูกโทษ)  แพ้  ไทเกอร์คัพ 199810.  21 พฤศจิกายน 2541  กรุงเทพ, ไทย    3-3  เสมอ  กระชับมิตร11.  2 ธันวาคม 2541  กรุงเทพ, ไทย    5-0  ชนะ  เอเชียนเกมส์ 199812.  4 ธันวาคม 2541  กรุงเทพ, ไทย     2-0  ชนะ  เอเชียนเกมส์ 199813.  10 ธันวาคม 2541  กรุงเทพ, ไทย     1-0  ชนะ  เอเชียนเกมส์ 199814.  30 กรกฎาคม 2542  บันดาร์เซอรีเบอกาวัน, บรูไน    9-0  ชนะ  ซีเกมส์ 199915.  10 มิถุนายน 2543  กรุงเทพ, ไทย    2-3  แพ้  กระชับมิตร16.  10 พฤศจิกายน 2543  เชียงใหม่, ไทย    4-1  ชนะ  ไทเกอร์คัพ 200017.  10 พฤศจิกายน 2543  เชียงใหม่, ไทย    4-1  ชนะ  ไทเกอร์คัพ 200018.  18 พฤศจิกายน 2543  กรุงเทพ, ไทย    4-1  ชนะ  ไทเกอร์คัพ 200019.  18 พฤศจิกายน 2543  กรุงเทพ, ไทย    4-1  ชนะ  ไทเกอร์คัพ 200020.  18 พฤศจิกายน 2543 กรุงเทพ, ไทย     4-1  ชนะ ไทเกอร์คัพ 2000 21.  23 มกราคม 2544  กรุงเทพ, ไทย    5-4  ชนะ  กระชับมิตร22.  29 กันยายน 2544  กรุงเทพ, ไทย    2-0  ชนะ  กระชับมิตร23.  29 กันยายน 2544  กรุงเทพ, ไทย    2-0  ชนะ  กระชับมิตร24.  16 ตุลาคม 2544  กรุงเทพ, ไทย     1-1  เสมอ  ฟุตบอลโลก 2002 รอบคัดเลือก25.  18 ธันวาคม 2545  สิงคโปร์    5-1  ชนะ  ไทเกอร์คัพ 200226.  18 ธันวาคม2545  สิงคโปร์     5-1  ชนะ  ไทเกอร์คัพ 200227.  22 ธันวาคม2545  สิงคโปร์     1-1  เสมอ  ไทเกอร์คัพ 200228.  27 ธันวาคม2545  จาการ์ตา, อินโดนีเซีย    4-0  ชนะ  ไทเกอร์คัพ 2002
# ดอกจิกสี่แฉก
thumb|right|200px|สังเวยไอแซ็ค by ฟีลิปโป บรูเนลเลสกี
ดอกจิกสี่แฉก  ทางภาษาศาสตร์แปลว่า “สี่ใบ” ที่ใช้ในบริบทต่างๆ ของสิ่งที่มีสี่แฉกหรือสี่กลีบ

ในมุทราศาสตร์
ในมุทราศาสตร์ “ดอกจิกสี่แฉก” เป็นสัญลักษณ์ของดอกไม้ที่มีสี่กลีบ หรือใบไม้ที่มีสี่แฉก เช่นใบจิกสี่แฉก บางครั้งก็จะเป็นภาพที่มีก้านที่นิยาม ว่า “slipped” แต่ไม่ถือว่าเป็นดอกไม้แต่เรียกว่า “Foil”

ในสถาปัตยกรรมหรือสัญลักษณ์
ในด้านสถาปัตยกรรมหรือสัญลักษณ์ของคริสต์ศาสนา “ดอกจิกสี่แฉก” เป็นทรงที่เกิดจากการวางวงกลมสี่วงคาบกันบางส่วนอย่างสมมาตร ภาพสองภาพแรกข้างล่างเป็นทรงดอกจิกสี่แฉกที่นิยมใช้กัน

ดอกจิกสี่แฉกกลายมานิยมใช้กันมากระหว่างสมัยฟื้นฟูกอธิคและในยุคฟื้นฟูศิลปวิทยา และพบโดยทั่วไปในคริสต์สถานจนกระทั่งทุกวันนี้ บริเวณที่พบบ่อยคือการตกแต่งลวดลายบนหน้าต่างโดยเฉพาะในสถาปัตยกรรมกอธิค ที่จะปรากฏบนยอดของโค้งแหลมแบบกอธิค หรือบางครั้งก็บนหน้าต่างประดับกระจกสี

ในทางศิลปะดอกจิกสี่ใช้ในการตกแต่ง ที่ใช้ดอกจิกสี่ของสถาปัตยกรรมผสมกับทรงสี่เหลี่ยมเช่นในภาพข้างบน งานที่ใช้ดอกจิกสี่ที่มีชื่อเสียงที่สุดคืองานแผ่นสัมริดบนประตูด้านใต้ของหอศีลจุ่มซานจิโอวานนิในฟลอเรนซ์ที่สร้างโดยอันเดรีย ปิซาโน และแผ่นสัมริดบนประตูด้านเหนือของหอศีลจุ่มโดยลอเร็นโซ กิเบอร์ติ และโดยแผ่นที่สร้างสำหรับการแข่งขันในการสร้างประตูเดียวกันโดยฟีลิปโป บรูเนลเลสกี
# บีตติงมายฮาร์ต
"บีตติงมายฮาร์ต"  คือซิงเกิลแรกของจอน แม็กลาฟลิน นักร้องหนุ่มชาวอเมริกันจากอัลบั้ม โอเคนาว ออกเผยแพร่ครั้งแรกเมื่อวันที่ 17 มิถุนายน พ.ศ. 2551 ผ่านการดาวน์โหลดโปรแกรมดิจิทัลของไอทูนส์ เพลงนี้นับเป็นเพลงที่ประสบความสำเร็จสูงสุดของจอนในชาร์ต บิลบอร์ด โดยชัค เทย์เลอร์ จากนิตยสาร บิลบอร์ด กล่าวชื่นชมในผลงานเพลงนี้ 

มิวสิกวิดีโอของเพลงนี้ถ่ายทำ ณ มาลิบู รัฐแคลิฟอร์เนีย ประเทศสหรัฐอเมริกา เมื่อวันที่ 15 พฤษภาคม พ.ศ. 2551]] (ฉากชายหาด) และวันที่ 16 พฤษภาคม พ.ศ. 2551 (ฉากแวร์เฮาส์)Making of "Beating My Heart". มิวสิกวิดีโอนี้เป็นผลงานการอำนวยการผลิตโดยไรอัน ทราวิส ปฐมทัศน์เมื่อวันที่ 30 มิถุนายน [[พ.ศ. 2552 ผ่านเว็บไซต์แอมะซอน.คอมMusic video at Amazon.com.

เพลงนี้ขึ้นชาร์ต บิลบอร์ด อันดับสูงสุดที่ 38 และในประเภทชาร์ตเพลงผู้ใหญ่ยอดนิยม 40 เพลงในอันดับที่ 19"Beating My Heart" (Hot Adult Top 40 Tracks chart), Billboard, August 16, 2008."Beating My Heart" (Hot Adult Top 40 Tracks chart), Billboard, December 13, 2008.

 ชาร์ต 
ชาร์ต (พ.ศ. 2551)อันดับสูงสุดบิลบอร์ด เพลงยอดนิยม 40 เพลง18บิลบอร์ด เพลงยอดนิยมชาวคริสต์27
# สโมกีย์ โรบินสัน
วิลเลียม "สโมกีย์" โรบินสัน จูเนียร์  เกิดเมื่อวันที่ 19 กุมภาพันธ์ ค.ศ. 1940 เป็นนักร้อง-นักแต่งเพลง ในแนวเพลงอาร์แอนด์บีและโซลชาวอเมริกัน เป็นโปรดิวเซอร์เพลง โรบินสันเป็นคนสำคัญของค่ายโมทาวน์ เป็นรองเพียงผู้ก่อตั้ง เบอร์รี กอร์ดี เขาเป็นหนึ่งในสมาชิกวงร้องเพลง เดอะมิราเคิลส์ และยังเป็นศิลปินเดี่ยว เขามีเพลงติดท็อป 40 อยู่ 37 เพลงสำหรับค่ายโมทาวน์ ระหว่างปี 1960 ถึง 1987 เขายังมีตำแหน่งเป็นรองประธานบริษัทตั้งแต่ปี 1961 ถึง 1988
# ดาวน์ทาวน์ (เพลงเพทูลา คลาร์ก)
"ดาวน์ทาวน์"  เป็นเพลงป็อปที่แต่งโดยโทนี แฮตช์ สำหรับการเดินทางมาครั้งแรกยังนิวยอร์กซิตี เพลงนี้เดิมแฮตช์ตั้งใจจะแต่งให้กับวงเดอะดริฟเตอร์ส แต่เมื่อนักร้องสาวชาวอังกฤษ เพทูลา คลาร์ก ได้ยินเพลงนี้เมื่อยังไม่เสร็จ เธอก็ขอให้เขาช่วงเขียนเนื้อเพลงให้มีคุณภาพเหมาะกับเมโลดี้

"ดาวน์ทาวน์"  ออกขายปลายปี 1964 และกลายเป็นเพลงที่ขายดีที่สุดในเวอร์ชันของประเทศอังกฤษ ฝรั่งเศส อิตาลี เยอรมนี  ติดอันดับ 1 บนชาร์ตทั่วโลก (ขายได้ 3 ล้านชุดเฉพาะในสหรัฐอเมริกา)Beckerman, Jim (2007-03-23). "She'll always be a 'Downtown' crooner -- Petula Clark brings bevy of tunes to Bergen". The Record (Bergen County, NJ). Retrieved on 2009-07-15 from http://www.highbeam.com/doc/1P1-136816184.html .และได้แนะนำใหคลาร์กเป็นที่รู้จัก และเป็นศิลปินนักร้องและนักแสดงในยุโรปร่วม 20 ปี "ดาวน์ทาวน์" ติดอันดับ 1 บนบิลบอร์ดฮอต 100Ankeny, Jason (2007). Biography taken from Billboard.com. Allmusic. Retrieved on 2006-12-01 from http://www.billboard.com/bbcom/bio/index.jsp?pid=4306&aid=512299.ติดอันดับ 2 บนยูเคซิงเกิลส์ชาร์ต  และยังได้รับรางวัลแกรมมี่ในสาขาเพลงร็อกแอนด์โรลยอดเยี่ยม และยังมีชื่ออยู่ในแกรมมีฮอลออฟเฟมในปี 2004

ศิลปินอื่นที่เคยนำเพลงนี้มาทำใหม่ เช่นดอลลี พาร์ตัน (ปี 1983) และเอมมา บันตัน (ปี 2006)
# จักรพรรดินโปเลียน
จักรพรรดินโปเลียน  อาจหมายถึง

 จักรพรรดินโปเลียนที่ 1
 จักรพรรดินโปเลียนที่ 2
 จักรพรรดินโปเลียนที่ 3

น
# ช่องแคบ
ช่องแคบ  คือส่วนที่แคบซึ่งลึกและกว้างพอสำหรับการเดินเรือได้ที่เชื่อมติดต่อกับผืนน้ำที่ใหญ่กว่า 2 ผืน มักจะหมายถึงช่องทางน้ำที่อยู่ระหว่างดินแดนพื้นดิน 2 ผืน

 รายชื่อช่องแคบที่มีชื่อเสียง 
 มหาสมุทรแอตแลนติก
 ช่องแคบอังกฤษ
 ช่องแคบโดเวอร์
 ช่องแคบยิบรอลตาร์
 เออเรซุนด์
 ช่องแคบมอลตา
 ช่องแคบบอสพอรัส
 ช่องแคบเดรก

 มหาสมุทรแปซิฟิก
 ช่องแคบเกาหลี
 ช่องแคบสึชิมะ
 ช่องแคบไต้หวัน
 ช่องแคบลูซอน
 ช่องแคบบาชิ
 ช่องแคบสิงคโปร์
 ช่องแคบเบริง
 ช่องแคบเดรก

 มหาสมุทรอินเดีย
 ช่องแคบมะละกา
 ช่องแคบสิงคโปร์
 ช่องแคบฮอร์มุซ
 บาบุลมันดับ

 มหาสมุทรอาร์กติก
 ช่องแคบเบริง

 มหาสมุทรใต้
 ช่องแคบเดรก
# จักรวรรดิซองไฮ
จักรวรรดิซองไฮ หรือ จักรวรรดิซองเฮย์  เป็นจักรวรรดิที่ตั้งอยู่ในบริเวณแอฟริกาตะวันตกเฉียงเหนือ ตั้งแต่ต้นคริสต์ศตวรรษที่ 15 จนถึงปลายคริสต์ศตวรรษที่ 16 จักรวรรดิซองไฮก็เป็นจักรวรรดิที่ใหญ่ที่สุดในบรรดาจักรวรรดิของแอฟริกาโดยมีเมืองหลวงอยู่ที่กาว ชื่อจักรวรรดิเป็นชื่อเดียวกับกลุ่มชาติพันธุ์ชาวซองไฮ ที่เดิมเป็นรัฐเล็กๆ มาตั้งแต่คริสต์ศตวรรษที่ 11 บริเวณที่มีอำนาจอยู่ตรงโค้งแม่น้ำไนเจอร์ที่ปัจจุบันคือประเทศไนเจอร์และบูร์กินาฟาโซ
# นูนาวุต
นูนาวุต  เป็นดินแดนที่ใหญ่ที่สุดและใหม่ที่สุดของสหพันธรัฐของแคนาดา แยกออกมาอย่างเป็นทางการจากนอร์ทเวสต์เทร์ริทอรีส์ เมื่อวันที่ 1 เมษายนน ค.ศ. 1999 ผ่านกฎหมายนูนาวุต และกฎหมายยินยอมอ้างสิทธิ์ดินแดนนูนาวุต (Nunavut Land Claims Agreement Act) กับพื้นที่จริงที่เกิดขึ้นในปี 1993

นูนาวุตประกอบด้วยพื้นที่ใหญ่ 2 ส่วนของแคนาดาเหนือ ส่วนมากอยู่ในพื้นที่หมู่เกาะอาร์กติก นูนาวุตยังเป็นรัฐหรือดินแดนของแคนาดาที่ใหญ่ที่สุด แต่มีประชากรน้อยที่สุด มีราว 29,474 คน
# โฮลด์ออน (เพลงวิลสันฟิลลิปส์)
"โฮลด์ออน"  เป็นซิงเกิลเปิดตัวของวงวิลสันฟิลลิปส์ ออกเมื่อปี 1990 เพลงนี้ได้รับรางวัลบิลบอร์ดมิวสิกอวอร์ดส ในสาขาฮอต 100 ซิงเกิลประจำปี 1990 และยังเคยได้รับการเสนอชื่อรางวัลแกรมมี่สาขาเพลงแห่งปีประจำปี 1991 แต่แพ้ให้เพลง "From a Distance" โดยจูลีย์ โกลด์ ขับร้องโดยเบตต์ มิดเลอร์

"โฮลด์ออน" ถือเป็นซิงเกิลอันดับ 1 เพลงแรกของวิลสันฟิลลิปส์ ติดอันดับ 1 บนบิลบอร์ดฮอต 100 เมื่อวันที่ 9 มิถุนายน ค.ศ. 1990 นาน 1 สัปดาห์ ส่วนในสหราชอาณาจักรเพลงนี้สูงสุดอันดับ 6 บนยูเคซิงเกิลส์ชาร์ต

 อันดับ 
ชาร์ต (1990)อันดับสูงสุดUS Billboard Hot 1001US Billboard Adult Contemporary1Australian Singles Chart2Dutch Top 4015German Singles Chart15GfK Dutch Charts Singles Top 10016Irish Singles Chart7Swedish Singles Chart10Swiss Singles Chart15UK Singles Chart6
# รายชื่อตอนในกินทามะ
รายชื่อตอนในกินทามะ อาจหมายถึง
 รายชื่อตอนในกินทามะ (มังงะ)
 รายชื่อตอนในกินทามะ (อนิเมะ)
 รายชื่อตอนในกินทามะ (อนิเมะ ฤดูกาลที่ 1)
 รายชื่อตอนในกินทามะ (อนิเมะ ฤดูกาลที่ 2)
 รายชื่อตอนในกินทามะ (อนิเมะ ฤดูกาลที่ 3)
 รายชื่อตอนในกินทามะ (อนิเมะ ฤดูกาลที่ 4)
 รายชื่อตอนในกินทามะ (อนิเมะ ฤดูกาลที่ 5)
 รายชื่อตอนในกินทามะ (อนิเมะ ฤดูกาลที่ 6)
 รายชื่อตอนในกินทามะ (อนิเมะ ฤดูกาลที่ 7)